open-index/open-wikipedia-markdown huggingface dataset:
Orazio Benevoli

**Orazio Benevoli** (1605–1672) var en italiensk kapellmester og komponist.

Bortsett fra et kort opphold i Østerrike fra 1644 til 1646, tilbrakte Benevoli hele livet sitt i Roma. Etter endt utdannelse var han kapellmester ved ulike romerske kirker.

Han skrev rundt tjue messer en mengde salmer og motetter, og regnes som en av hovedrepresentantene for den romerske storslåtte barokkstilen; et av hans verk har 48 vokale og instrumentale stemmer. Den berømte 53-stemmige *[[Missa Salisburgensis]]* som ble gjenoppdaget på 1800-tallet ble tidligere tilskrevet ham. Senere er det tilbakevist at Benevoli skrev den, og fra 1975 er Heinrich Ignaz Biber blitt regnet som komponisten.

Av hans elever kan nevnes Ercole Bernabei, Paolo Lorenzani og Antimo Liberati.

## Referanser


## Eksterne lenker
*
Easy A

***Easy A*** er en amerikansk komedie fra 2010. Filmen er regissert av Will Gluck, og har Emma Stone i hovedrollen som Olive.

## Handling
High school-studenten Olive (Emma Stone) lever et feilfritt, begivenhetsløst og kjedelig liv utenfor de populæres rekker, og tilbringer gjerne hele helger hjemme hos foreldrene uten å gjøre noen ting, selv om hun ikke vil innrømme det overfor den populære bestevenninnen Rhiannon (Aly Michalka). Hun forteller nemlig Rhiannon at hun har hatt sex for første med kjæresten – en kjæreste som hun i virkeligheten ikke har, i håp om at det skal spre seg rundt på skolen og at hun dermed ikke blir fullt så utstøtt lenger. Men når den dypt religiøse, populære og usympatiske medeleven Marianne (Amanda Bynes) plukker opp dette, starter det en kjedereaksjon av begivenheter.

En annen medelev, den homofile Brandon (Dan Byrd), oppsøker henne for å ha sex med henne og dermed oppnå et bedre rykte og bli respektert blant de andre medelevenene. Olive forteller ham at hun ikke egentlig hadde sex med den oppdiktede kjæresten, men det skremmer ham ikke bort, snarere tvert imot. På en fest går de to inn på et rom og later som de ligger sammen, mens andre elever står ved døra og hører på. Det Olive ikke hadde forutsett, er at så straks Brandon får større oppmerksomhet og mer respekt, begynner elevene å komme til henne for å bedre sin sosiale posisjon. Så selv om Olive egentlig fortsatt er jomfru, får hun snart stempel på seg for å være en hore, etter at hun mot diverse betalingsmetoder går med på å late som hun har sex med en rekke andre personer.

Olive forsøker desperat å gjenvinne sitt gamle liv, blant annet ved å søke råd fra sine eksentriske foreldrene (Stanley Tucci og Patricia Clarkson), sin favorittlærer (Thomas Haden Church) og en plaget elevrådgiver (Lisa Kudrow), som har vel så mange problemer å stri med selv som de elevene som oppsøker henne. Den eneste som virkelig tror på henne er den sympatiske barndomsvennen Todd (Penn Badgley), som Olive har likt siden de møttes første gang, men ikke tør å innrømme sine følelser for. Kan Olive overvinne sine demoner og gå tilbake til sitt vanlige liv?

## Rolleliste

## Om filmen
Finansielt ble filmen en suksess – den hadde et budsjett på bare 8 millioner dollar, og spilte inn hele 58 millioner dollar bare i USA og 75 millioner dollar på verdensbasis, noe som dermed betyr at den spilte inn nesten ti ganger budsjettet. Den ble også en stor favoritt hos kritikerne og publikum. På anmeldersiden Rotten Tomatoes ligger *Easy A* på 85% positive anmeldelser, mens den har et snitt på 7,1 av 10 på brukersiden IMDb etter over 150,000 stemmer.

## Trivia

* Emma Stone skulle egentlig ha vært med i filmen *[[Sucker Punch]]*, men trakk seg for å spille i denne filmen i stedet.
* Logan Lerman gjorde audition for rollen som Brandon.
* Emma Stone filmet alle sine forteller- og webcam-scener på én dag. Hun tilbrakte 14 timer med å bare se på et kamera og snakke til det.

## Eksterne lenker
* 
*
Båtheisen ved Niederfinow

**Båtheisen ved Niederfinow** (tysk: *Schiffshebewerk Niederfinow*) er en båtheis i Niederfinow i Brandenburg i Tyskland, beliggende rundt 70 km nordøst for Berlin og 13 øst for Eberswalde-Finow. Båtheisen er i dag verdens eldste som fortsatt er i kommersiell drift, og ble åpnet 21. mars 1934. Den er en del av Oder-Havelkanalen, og har en løftehøyde på 36 meter.

## Historie
Kanalforbindelsen mellom Berlin og Stettin ble åpnet 17. juni 1914, og på dette området befant det seg en slusetrapp med fire mindre sluser. Restene av disse slusene kan fortsatt sees i området. Kapasiteten ble imidlertid tidlig for liten, og i 1927 ble byggingen av dagens båtheis innledet.

## Dagens båtheis
Konstruksjonen er totalt 60 meter høy, 27. meter bred og har en lengde på 94 meter. Allerede det første året ble det fraktet  tonn gjennom heisen. 26. januar hadde  båter passert gjennom båtheisen.

Båtheisen har en kapasitet på  fartøyer i året, og denne kapasiteten er nå sprengt. Det ble derfor i 1997 besluttet å bygge en ny båtheis ved siden av dagens, og denne er planlagt ferdigstilt i 2014.

Båtheisen er en stor turistattraksjon med over  besøkende fra hele Tyskland årlig.

## Ny båtheis

Den store trafikkøkningen på Oder-Havelkanalen gjør da kapasiteten på dagen båtheis er alt for liten. I 1997 ble det derfor besluttet å supplere denne med en ny og større båtheis. Høsten 2006 begynte gravearbeidene i området mellom dagens heis og en av den tidligere slusene. Den nye båtheisen blir bygget av entreprenørselskapet Bilfinger Berger og området blir utviklet i samarbeid med Johann Bunte. Den nye båtheisen skal stå ferdig i 2014, og vil være 112 meter lang, 11,6 meter bred og veie over  tonn, med en kostnad på 285 million euro. Dagens båtheis vil fortsatt være i bruk fram til minst 2025.

## Referanser


## Eksterne lenker
* 
* Das Schiffshebewerk Niederfinow 
* Das neue Schiffshebewerk Niederfinow 
* Neues Schiffshebewerk Niederfinow 
* Dagens båtheis på Structurae
* Den nye båtheisen på Structurae
Peter Hersleb Harboe Castberg

**Peter Hersleb Harboe Castberg** (født 22. juli 1794 i Bergen, død 10. juni 1858 i København) var en norsk prest og politiker.

## Personlige liv
Peter Hersleb Harboe Castberg ble født i Bergen som sønn av Tycho Didrich Castberg (1755–1801) og hans kone Helene Margaretha Calmeyer (1764–1830). Han hadde flere brødre og søstre.

Peter Hersleb Harboe Castberg giftet seg med Anne Margrethe Zimmer Henchel. De fikk fire sønner og tre døtre, men to av barnene vokste ikke opp. Deres sønn Johan Christian Tandberg Castberg ble en tolltjenestemann og politiker. Via ham var Peter bestefar til politikeren Johan Castberg og fiolinisten Torgrim Castberg, og  oldefar til professor Frede Castberg. Gjennom den andre sønnen, legen Tycho Fredrik Edvard Castberg, Peter Hersleb Harboe faren til bankmannen Peter Harboe Castberg og skulptøren Oscar Ambrosius Castberg.

## Karriere
Peter Hersleb Harboe Castberg arbeidet det meste av sin yrkesaktive liv som prest.

Castberg ble valgt inn på Stortinget i 1830 og 1833 som representant for Bratsberg Amt, og i 1836, 1839 og 1842 for  *[[Larvik|Laurvik]] og [[Sandefjord]]*.

## Referanser


## Eksterne lenker
*
Ken Block

**Ken Block** (1967–2023) var en amerikansk profesjonell rallykjører og medlem av Monster World Rally Team. 

Han var også en av grunderne bak DC Shoes, og har også konkurrert innen rullebrett, snøbrett, og motocross. Han var spesielt kjent for å være dyktig innen drifting.

## Referanser


## Eksterne lenker
*  
* 
* 
*  Monster World Rally Team
*
Sykling under Panamerikanske leker 1967

**Sykling under Panamerikanske leker 1967**. Sykling var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august. Det var tre individuelle og en lagkonkurranse i banesykling og en individuell og en lagkonkurranse i landeveissykling. Argentina ble beste nasjon foran Trinidad og Tobago begge med to gullmedaljer.

## Medaljer

### Resultater

## Eksterne lenker
*  Panamerikanske leker 1963
Draconidene

**Draconidene**, også kalt **Giacobinidene**, er en meteorsverm som står i forbindelse med kometen 21P/Giacobini–Zinner. Meteorsvermen opptrer periodisk hvert år og de beste observasjonsmulighetene er rundt 8. til 10. oktober.

I 1933 og 1946 hadde draconidene en ZHR på over tusen synlige meteorer i timen. Forhøyet aktivitet skjer når jorden beveger seg gjennom et område med høyere tetthet av kometfragmenter. Dette skjer sjelden, men inntraff blant annet i 1988 og i 2005.

## Referanser


## Eksterne lenker
* Michael D. Reynolds. ''Falling Stars''. Stackpole Books, 2001. p.42.
* Jin-Ichi Watanabe and Mikiya Sato. "Activities of Parent Comets and Related Meteor Showers". Earth, Moon and Planets, Vol 102, No 1-4 (June 2008). p111-116.
* Gary W. Kronk. Draconids
* Draconids 2011 ephemerides
Nicholas Noyes

**Nicholas Noyes** (født 22. desember 1647, død 13. desember 1717) var en prest i Salem i Massachusetts i tiden da hekseprosessene foregikk. Han var hjelpeprest, kalt for «læreren», for den aldrende prest John Higginson. I rettsprosessene i Salem fungerte Noyes som offisiell prest og anklager for rettssakene og var ledende i forfølgelsen av de som ble anklaget for å være hekser i 1692 og fastsatte deres bannlysing og henrettelse. Senere angret han sin rolle i forfølgelsene og bidro til å sørge for hjelp de familier som hadde blitt rammet.

Som en liten fotnote til tidlig amerikansk litteratur var Nicholas Noyes fra Salem kjent for sin særskilte evne til å skrive elegier med pussige ordspill, eller det som også kalles burleske vers.

## Bakgrunn
Nicholas Noyes må ikke forveksles med sin far som hadde samme navn, Nicholas Noyes den eldre (ca 1616 – 23. november 1701). Som ung mann kom Noyes den eldre fra England og er nedtegnet som blant de første bosetterne som gikk i land på kysten av Newbury i Massachusetts i 1635. Det er et historisk minnesmerke på stedet på venstre bredde av elven Parker. Han ble valgt til diakon i den første sognekirke i Newbury. En gang rundt 1640 giftet han seg med Mary Cutting, datter av kaptein John Cutting og hans hustru Mary. Med sin hustru fikk han ti barn i Newbury, den første født i 1641 og den siste født 1663.

Noyes den eldre ble diakon i 1683-1684 som hjelpeprest for prest Parker i en lang og bitter strid mellom kirke og stat. I 1653 ble hans hustru anklaget for å ha forbrutt lovene mot overdådighet ved å bære en silkekyse og skjerf, men ble løslatt ved å bevise at hennes ektemann var verdt over 200 pund. 

Nicholas Noyes den yngre var den andre sønn av Nicholas og Mary Noyes, født i 1647, ugift, utdannet fra Harvard i 1667, prest ved Haddam i Connecticut i 13 år, feltprest for Connecticut-regimentet under de store massakrene i sumpene i kong Philips krig i 1675. Han ble ordinert som prest ved Salem den 14. november 1683 hvor han tjenestegjorde sammen med den aldrende presten John Higginson. 

Noyes' historiske interesse er at han ledet forfølgelsen av de som ble anklaget for å være hekser i 1692 og fastsatte deres bannlysing og henrettelse. 

Den 22. september 1622 var Noyes prest for de siste som ble hengt av de anklagede for hekseri. Det er rapportert at han snudde seg mot de hengende legemene til ofrene og sa: «Hvilken trist ting det er å se åtte brennende stokker fra helvete henge der.»

Før henrettelsen av Sarah Good den 19. juli 1672 ba Noyes henne om tilstå. Hennes berømte siste ord var:
:«Du er en løgner! Jeg er ikke mer en heks enn du er en trollmann, og om du tar mitt liv, vil Gud gi deg blod å drikke!»

Ironisk nok døde Noyes 24 år senere av en blodstyrtning og ble bokstavelig kvalt av sitt eget blod.

## Bibliografi
* 1702: «A Prefatory Poem». Forord til Cotton Mathers *Magnalia* og Noyes' best kjente verk.
* 1706: «On Cotton Mather's Endeavors Toward the Christian Education of Negro Slaves». Noyess poesi som priset Mathers forsøk på å utdanne og konvertere svarte slaver, i seg selv et uttrykk for puritanernes syn på rasespørsmålet.

## Referanser
Jenningsbreen

**Jenningsbreen** er en isbre som ligger sentralt i fjellmassivet Sør-Rondane i Dronning Maud Land. Den er om lag 20 kilometer lang og strømmer nordover mellom Walnumfjella og Brattnipene.

Breen ble fotografert fra fly under Operasjon Highjump i 1946–47 og er oppkalt etter James C. Jennings som var co-pilot og navigatør på disse flygningene. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

## Kilder
*
Schaubühne am Lehniner Platz

**Schaubühne am Lehniner Platz** er en teaterbygning på Kurfürstendamm i Wilmersdorf i Berlin. Bygningen ble oppført i 1928 som kino. Den er en del av WOGA-Komplex am Lehniner Platz oppført av arkitekten Erich Mendelssohn mellom 1925 og 1931 i funksjonalistisk stil (Neue Sachlichkeit). Fra 1981 er bygningen brukt som teater av *Schaubühne Berlin,* et ensemble som tidligere holdt til i Schaubühne am Halleschen Ufer i Kreuzberg.

## Eksterne lenker
*
Oder–Havel-kanalen

**Oder–Havel-kanalen** er en kanal i den tyske delstat Brandenburg. Den ble i årene 1908–1914, og ble opprinnelig kalt **Hohenzollern-kanalen**.

Kanalen går fra byen Cedynia i nærheten av Szczecin ved elven Oder på grensen mellom Tyskland og Polen til elven Havel (som er en sideelv til Elben) sør for Oranienburg, i nærheten av Berlin. Den er 54 km lang, og 33 m bred. 

Båtheisen ved Niederfinow er en del av kanalen.

## Eksterne lenker
* 
* Fra byggingen av kanalen
* Wasser- und Schifffahrtsamt Eberswalde, de offisielle myndighetene
* Bildeserie om nybyggingen av Eberswalder Kanalbro
Gymnastikk under Panamerikanske leker 1967

**Gymnastikk under Panamerikanske leker 1967**. Gymnastikk var med som en av flere grener i de femte Panamerikanske leker som ble arrangert i Winnipeg i Canada fra 23. juli til 6. august 1967. Det ble kun konkurrert i turn med sju individuelle øvelser og en lagkonkurranse for menn og fem individuelle øvelser og en lagkonkurranse for damer. USA ble beste nasjon med elleve gullmedaljer foran Cuba med to.

## Medaljer

### Resultater
#### Menn

#### Kvinner

## Eksterne lenker
*  Panamerikanske leker 1963
Volleyball under Panamerikanske leker 1967

**Volleyball under Panamerikanske leker 1967**. Volleyball var en av flere sporter under de Panamerikanske leker som ble arrangert i Winnipeg i Canada fra 23. juli til 6. august 1967. Det var en turnering for menn og en for damer, USA vant begge. 

## Medaljer

### Plassering
#### Men

 
#### Damer

## Eksterne lenker
*  Panamerikanske leker 1963
Joachim Dahl

**Joachim Dahl** (1892–1972) var en norsk stuert, fagforeningsleder og Arbeiderparti-politiker fra Bergen.  Han var stortingsrepresentant for Bergen i to perioder 1945–1953. Han var fastlønnet tillitsmann i Norsk Sjømannsforbund 1933–1954.

Dahl begynte som sjømann i 1907, og fikk sin utdannelse ved Bergen stuertskole i 1910. Fra 1910 til 1914 var han kokk og stuert i utenriksfart. Fra 1914 til 1916 tjenestegjorde han i marinen. Han fortsatte i utenriksfart fra 1916 til 1918. I perioden fra 1918 frem til 1921 var han bestyrer for Bergen provianteringsråd. Han var restauratør fra 1921 til 1923. I 1924 ble han ansatt som overkelner og vikarinspektør på Hotel Rosenkrantz, en stilling han hadde frem til 1932, da han ble fastlønnet tillitsmann Norsk stuert- og kokkforbund. Fra denne posisjonen deltok han i arbeidet med å slå sammen fagforbundene.

Han var fastlønnet tillitsmann i Norsk Sjømannsforbund 1933–1954. I store deler av denne perioden var han også formann i Norsk Sjømannsforbund, avdeling Bergen. Fra 1954 til 1962 var han bestyrer ved Sjømennenes Helseheim på Vestlandet.  
 
Han var medlem av Bergen bystyre i periodene fra 1934 til 1940 og fra 1945 til 1946. 

Under krigen var han aktiv i illegalt fagforeningsarbeid. Han ble arrestert 9. september 1944, og satt på Grini til freden.

* 1945–1949  medlem  Sjøfarts- og fiskerikomiteen 
* 1945–1950 medlem i Valgkomiteen
* 1950–1954 nestformann, Sjøfarts- og fiskerikomiteen
* 1950–1954 medlem i Valgkomiteen

## Referanser


## Eksterne lenker
*
Michael Blix

**Michael Blix** (født 23. mai 1786, død 1. november 1870) var en norsk politiker og stortingsrepresentant som representerte Finmarkens Amt. Han ble valgt inn på Stortinget i 1842. Perioden 1842-1844 ble hans eneste, og han arbeidet som gårdbruker utenom politikken. 

## Referanser


## Eksterne lenker
*
På eventyr med Tintin: Enhjørningens hemmelighet

***På eventyr med Tintin: Enhjørningens hemmelighet*** (amerikansk originaltittel *The Adventures of Tintin: The Secret of the Unicorn*) er en amerikansk dataanimert spillefilm fra 2011 bygd på tre av Hergés tegneseriealbum om den unge journalisten Tintin: *[[Enhjørningens hemmelighet]]*, *[[Rackham den Rødes skatt]]* og *[[Krabben med de gylne klør]]*. Filmen er regissert av Steven Spielberg og produsert av Peter Jackson i motion-capture, 3D-animasjon der figurbevegelsene opprinnelig er utført av levende skuespillere. Filmen hadde verdenspremiere i Brussel 22. oktober 2011, premiere i Norge 28. oktober og i USA 23. desember samme år. Det er planer om to filmer til hvis den første blir en økonomisk suksess.

## Handling
Tintin, hans trofaste hund Terry og Kaptein Haddock legger ut på en skattejakt for å finne skipet «Enhjørningen», men de er ikke de eneste som vil ha tak i skatten.

## Rolleliste

## Eksterne lenker
* 
* 
* Grundig filmanmeldelse av Eirik Ildahl 26.10.2011
Kristian Bodøgaard

**Kristian Johan Bodøgaard** (1885–1971) var en norsk gårdbruker, fisker og Høyre-politiker fra daværende Bodin kommune utenfor Bodø. Han var stortingsrepresentant i snaue 2 år 1948–49 etter at den valgte representanten Cato Sverdrup døde. 

Han overtok som gårdbruker på Bodøgård Vestre i Bodin etter faren, og drev gården 1916-1971. Samtidig var han fisker, med egen båt 1904–1940.

Bodøgaard var leder for Høyre i Bodin fra 1931 til 1960 og hadde en rekke verv lokalt og regionalt, blant annet i Bodin meieri, Bodø Sparebank og regionstyret for Statens fiskarbank. 

På Stortinget satt han i Sjøfarts- og fiskerikomiteen. Han var fetter med faren til maleren Oscar Bodøgaard.
## Referanser


## Eksterne lenker
*
Lars Steinar Ansnes

**Lars Steinar Ansnes** (født 1956) er en norsk journalist, redaktør og forfatter.

Han gikk Møre og Romsdal distriktshøgskole, Volda og begynte i 1977 som journalist for *[[Romsdalsposten]]* i hjemkommunen Surnadal. I 1979, 23 år gammel, etablerte han lokalavisen *[[Indre Nordmør (avis)|Indre Nordmør]]*.

Han var redaktør i *[[Stjørdalingen]]* fra 1982 til 1984, deretter redaksjonssekretær, senere redaktør og disponent i *[[Fylket]]* i Molde. Fra 1995 til 1996 var han redaktør i TV-Romsdal.

I 1996 ble han redaktør i *[[Aura Avis]]* i Sunndal. Han gikk av med pensjon høsten 2020.

Han har innehatt en rekke tillitsverv innenfor kultur, idrett og pressens organisasjoner i Møre og Romsdal.

I 2023 ga Ansnes ut boka *«Tankar og tekster frå Fintenkjarplassen».* Han har sammen med Torbjørn Polden og Erling Myrbostad gitt ut fem bøker: *Kvenndalen med Kvennbøtæla og Engjamarka* (2010), *Søyådalen - utmarkshistorie frå Eidet* (2015), *Under Skarfjellet - bind 1* (2018), *Under  Skarfjellet - bind 2* (2019) og *Under Skarfjellet - bind 3* (2019).

I 2016 ble de tre forfatterne tildelt Kleivaprisen. Samme år fikk Ansnes Sunndal Mållags Målblomst, og i 2018 ble han tildelt Nordmøre Mållags målpris for 2017.

## Referanser
Jean-Éric Vergne

**Jean–Éric Vergne** (født 25. april 1990 i Pontoise, Frankrike) er en fransk racerkjører. Han ble i 2010 mester i Britisk Formel 3, og i 2011 kom han på andreplass i Formel Renault. Han var i  testfører for Formel 1-teamet Toro Rosso, og kjørte den første treningsomgangen på fredag i tre av de fire siste løpshelgene høsten 2011.  I -sesongen ble han forfremmet til løpsfører for Toro Rosso, som han kjørte for ut 2014 sesongen. Nå konkurrerer Vergne i Formel E.

## Resultater
### Karriereoversikt

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Brøt løpet, men ble klassifisert ettersom han hadde fullført over 90% av løpsdistansen.

## Referanser


## Eksterne lenker
* 
* 
* 
*
Einar Lyngar

**Einar Lyngar** (født 1945) er en norsk bistandsarbeider, folkehøgskolelærer og journalist.

Han vokste opp i Meråker og Oslo, der faren var prest.

Han begynte som journalist i *[[Vårt Land]]* i 1965. Mellom 1967 og 1971 var han tilbake i Stjørdalsdistriktet som redaktør i *[[Stjørdalingen]]*. Han arbeidet så i en rekke medier på Østlandet: journalist i *Kongsberg Tidende* fra 1971 til 1972, redaktør i *[[Ringsaker Blad]]* fra 1973 til 1977, journalist i *[[Samhold/Velgeren]]* fra 1977 til 1979, journalist i *[[Nationen]]* fra 1980 til 1988 og programsekretær i NRK Oppland fra 1988 til 1991.

Lyngar var informasjonssekretær i Norad fra 1972 til 1973.

I 1991 begynte han som medielærer og internasjonal lærer ved Arbeiderbevegelsens folkehøgskole i Ringsaker. Han har hatt verv og engasjementer innen Lions Clubs International og vært med på å starte utviklingsprosjekter i land som Belarus, Zimbabwe, Kenya og Libanon.

Lyngar ble tildelt Kongens fortjenstmedalje i 2017 for sitt humanitære arbeid.

## Referanser
Pistasjnøtter

**Pistasjnøtter** er små, grønne frø med en rødlilla hinne utenpå som er innkapslet i et hardt, blekt skall. Nøttene er frukten til pistasjtreet, som blir inntil 10 meter høyt og og dyrkes i en rekke land, men det stammer trolig opprinnelig fra ørkenområdene i Sentral-Asia og Sørvest-Asia (Iran, Turkmenistan, Usbekistan, Afghanistan og Tadsjikistan), der det har vært dyrket i over . Pistasjnøtt er i familie med kasjunøtt og mango, og alle er steinfrukter. 

Pistasjnøtter er kjent for sin spesielle smak og blir ofte ristet og saltet som snacks og for å smak- og fargesette iskrem og andre desserter, bakverk og konfekt med mer. 

## Referanser




## Eksterne lenker
* Pistasjenøtter hos Opplysningskontoret for frukt og grønt
*
Ivar Hellesnes

**Ivar Hellesnes** (født 9. januar 1871 på Vossestrand, død 29. august 1926 i Oslo) var en norsk idrettsleder.

## Skøyter
Han var president i Norsk Skøiteforbund/Norges Skøiteforbund, i 2 perioder, både før og etter navneskiftet i skøyteforbundet (1911) og i skøyteklubben som representant fra Kristiania Skøiteklub/Oslo Skøiteklub (1924).
Hellesnes var formann i perioden 1903–1905 i Kristiania SK.
I 1904 var han infanterikaptein da han ble valgt inn i skøyteforbundet, og den andre gangen (1925) Hellesnes ble valgt inn var han oberstløitnant. Han døde i vervet som president i Norges Skøiteforbund i sin andre periode.

## Forsvaret

Hellesnes var sjef for Festningsartilleriets Underofficersskole i Bergen i perioden 1904–1908. 
I 1909 ble han som daværende kaptein tildelt Norsk Militært Tidsskrifts medalje for besvarelse av prisoppgave i gull for «Om forsvaret av Bergensavsnittet». Det samme tidsskriftet ble han senere redaktør for i perioden 1918–28. august 1926. Han var sekretær i den store forsvarsordningskommisjon av 1920.

På fritiden likte han å vandre i fjellet.

## Referanser




## Litteratur
* 

## Eksterne lenker
*
Jenny Nyström

**Jenny Nyström** (født 13. juni 1854 i Kalmar, død 17. januar 1946 i Stockholm, gift **Nyström-Stoopendaal** i 1887) var en svensk billedkunstner og illustratør. Hun er mest kjent for en mengde dekorative og romantiske julekort og nissetegninger som i stor grad har preget hvordan fjøsnisser og tradisjonell juleidyll har blitt framstilt i Sverige.

## Liv og virke
### Bakgrunn
Jenny Nyström ble født i Kalmar, men flyttet til Göteborg i 1862, der hennes far ble første lærer ved *Carlgrenska skolan* eller *Flicko-Slöjdskolan* ved Stigbergstorget. 

I Göteborg begynte hun på Göteborgs Musei ritskola tre år seinere. Hun begynte med oljemaleri allerede som femtenåring. Fra 1873 til 1881 var hun elev ved Akademien för de fria konsterna i Stockholm.

### Kunstner
I studietida i Paris 1882–1886 stilte hun ut i Parissalongen i 1884, blant annet et selvportrett. Jenny Nyström giftet seg med Daniel Stoopendaal og flyttet til Stockholm i 1887. 

Omkring 1890 begynte hun å tegne julekort og smånisser for å forsørge familien og sin syke mann. Mannen døde i 1927, og Jenny Nyström fortsatte med julekortene inntil hun døde 91 år gammel i 1946. Jenny Nyström skal ha tegnet sin første nisse i illustrasjonene til *Lille Viggs äventyr på julafton* av Viktor Rydberg (1828–1895). Hennes snille, svenske tomtefigur fulgte henne siden og hun har blitt kalt «tomtarnas mamma». Kortproduksjonen begynte opprinnelig med eventyrkort, men gikk snart over til jule- og nyttårsmotiver, og siden også kort til andre høytider og morsdagen.

Nyströms illustrasjoner ble distribuert av firmaet Strålin & Persson i Falun, der hun arbeidet i mange år. I Kalmar läns museum er det en fast utstilling med verk og tegninger av Jenny Nyström.

Hun utførte illustrasjonene til den norske lyrikeren Karen Nilsens påkostede diktsamling *Kvinders sange*, som ble utgitt i 1895.

Jenny Nyströmsskolan er en videregående skole i Kalmar som er oppkalt etter henne. Skolen åpnet 1992.

## Bildegallerier

### Jule- og nyttårskort (utvalg)

Fil:Nystrom God-Jul 17.jpg|Nyttårskort med nisser, «stjärngosse» og svensk flagg og julekort med julenek
Fil:Nystrom God-Jul 09.jpg|Nyttårskort med bil, nisse og barn med lykkebringende firkløvere
Fil:Nystrom God-Jul 03.jpg|Julekort med nisser, julegriser, kanefart og håndskrevet hilsen
File:Nystrom God-Jul 11.jpg|Nisse med julebukk


### Selvportretter (utvalg)

Fil:Nyström - Self-portrait.jpg|Selvportrett fra Paris (1884). Maleriet tilhører Kalmar konstmuseum.
Fil:Jenny Nyström - Self-portrait with her son.jpg|Selvportrett med sønnen Curt (1895). Maleriet tilhører Göteborgs konstmuseum.


## Referanser


## Eksterne lenker
* 
* Kalmar läns museum om Jenny Nyström
* Jule- og nyttårskort av Jenny Nystrøm 
* Jenny Nyströms nissekort

]
Jason Lowe

**Jason John Lowe** (født 2. september 1991) er en engelsk fotballspiller som spiller for Salford City FC.

Lowe gikk gradene i Blackburns ungdomsakademi, og fikk sitt gjennombrudd i 2011. 15. januar dette året debuderte han i Premier League for Blackburn, han scoret sitt første ligamål på utlån hos Oldham Athletic og fikk sin første kamp for England U21 i 2-1 seieren mot Norge 10. oktober. Før denne landskampen hadde han vært innom U20-landslaget. hvor han også var kaptein.

## Referanser


## Eksterne lenker
*
Scott Dann

**Scott Dann** (født 14. februar 1987) er en engelsk fotballspiller som fra den 30. juni 2023 er klubbløs.

Forsvarsspilleren fra Liverpool startet sin profftilværelse i Walsall FC etter å ha imponert på prøvespill i 2003. Han etablerte seg på reservelaget i sesongen 2004-2005. I året som fulgte ble han lånt ut til danske Køge BK, samt låneopphold i to klubber fra nivå 6 i england; Redditch United og Hednesford Town.

Dann ble belønnet med 3-årskontrakt med Walsall, etter å ha bidratt med godt spill da klubben vant League Two i 2006-2007. Etter en halv sesong i League One, ble han snappet opp av Coventry City i januar 2008. To måneder senere fikk han sin debut for England på U21 nivå. Oppturen for Dann forsatte, og foran starten av neste sesong ble han valgt til kaptein for sitt nye lag.

Dann ble kun værende i Coventry halvannen sesong. Hans prestasjoner på banen gikk ikke upåmerket hen, og sommeren 2009 ble Birmingham City i Premier League hans nye klubb. Dermed hadde Dann i løpet av 2 år og 4 måneder spilt på alle de 4 øverste nivåene i England.

På transfervinduets siste dag sommeren 2011, ble han gjenforent med sin trener fra dagene i Coventry City. Steve Kean, Blackburns manager, punget ut med 50 millioner kroner for Dann. En sum som kan stige til 80 millioner.

Den 31. januar 2014 meldte han overgang fra Blackburn Rovers til Crystal Palace FC, hvor han skrev under på en treårskontrakt.

## Referanser


## Eksterne lenker
*
Josh Morris

**Joshua Francis Morris** (født 30. september 1991) er en engelsk fotballspiller som spiller for Salford City FC.

Morris er et produkt av Blackburns ungdomsakademi, og signerte proffkontrakt 15. september 2010. Samme høst fikk han sin debut på førstelaget. Det var ingen heldig kamp å debutere i, da laget tapte 7-1 mot Manchester United. Forøvrig var det Morris som slo innlegget til Christopher Samba sitt reduseringsmål. Morris debuterte på internasjonalt nivå for England i en U20 kamp mot Frankrike i februar 2011.

Josh Morris stod under kontrakt med Blackburn ut juni 2015, men var stadig på utlån (Yeowil Town, Rotherham United, Carlisle United, Fleetwood Town). Han gikk 1. juli 2015 til Bradford City, der han fikk en treårig kontrakt. Men avtalen ble avsluttet etter et år, og han gikk til Scunthorpe United på fri transfer 15. juni 2016. 

## Referanser


## Eksterne lenker
*
Jordan Slew

**Jordan Slew** (født 7. september 1992) er en engelsk fotballspiller som spiller for Boston United FC. Han forlater Boston United FC 30. juni 2019.

Slew gikk gradene i Sheffield United og fikk sin proffdebut i oktober 2010. Han fikk noen kamper som innbytter, før han endelig fikk starte mot Preston North End i april 2011. Han takket for tilliten og scoret sitt første mål i samme kamp. Han noterte seg for to scoringer på fem kamper fra start i sin debutsesong. I tillegg hadde han tre kamper som innbytter.

Sommeren 2011 signerte han en ny kontrakt med klubben sin, og startet sesongen med ett mål på seks kamper, hvorav to som innbytter.
To uker før sesongen tok til uttalte han at han ønsket å spille og utvikle seg i klubben i sin hjemby. Målet var å score så mye mål som mulig. Seks uker etter uttalelsene, på transfersvinduets siste dag, skrev han under for Blackburn Rovers.

## Internasjonal karriere
Slew debuterte for England i en U19-kamp mot Tyskland. Han kom inn som innbytter for Connor Wicham. Kampen endte med tap 1–0.

## Eksterne lenker
*
Ermita metrostasjon

**Ermita** er en metrostasjon på Linje 2  og Linje 12 til Mexico bys metro. Den ligger i det administrative distriktet Juárez, sør i byen, langs Calzada de Tlalpan. Den befinner seg på bakkenivå.

Ermita ligger mellom Portales metrostasjon og General Anaya metrostasjon på Linje 2, og mellom Eje Central metrostasjon og Mexicaltzingo metrostasjon på Linje 12. Stasjonen har to utganger, en mot øst og en mot vest.

Navnet på stasjonen kommer av hermitagen San Cosme, et kapell fra 1526 som ligger like ved. Stasjonssymbolet er en hermitage.

## Referanser
Antimo Liberati

**Antimo Liberati** (1617–1692) var en italiensk musikkteoretiker, sanger, organist, kapellmester og komponist.

## Liv og virke
Etter noen år som korgutt i Wien reiste  Liberati til Roma for først å studere retts- og litteraturvitenskap, men han skiftet snart over til musikk. Lærere var  Gregorio Allegri og Orazio Benevoli. Fra 1661 var Liberati tenorsanger i pavens kapell, deretter besatte han organist- og kapellmesterposter i flere romerske kirker.

Antimo Liberati var en kompromissløs forkjemper for Palestrinas stil og tradisjon, og lot seg ikke vinnes over til den nye stilen. Han var derfor negativt innstilt overfor den venetianske operaen og en uttalt motstander av Claudio Monteverdi.   

Liberatis komposisjoner omfatter blant annet oratorier, madrigaler og arier, men det meste er tapt. En messe, fire arier og en firstemmig *Laudate Dominum* er alt som er bevart etter ham.

## Skrifter
Han ble svært berømt for sine teoretiske skrifter: 
* *Lettera scritta … in risposta ad una del Sig. Ovidio Persapegi, 15 Ottobre 1684*
* *Epitome della musica*, ca 1666.
* *Ragguaglio dello stato del coro de’ cantori nella cappella pontificia*
* *Due lettere a Giovanni Paolo Colonna in difesa d’un passo dell’opera Seconda Sonata terza d’[[Arcangelo Corelli]]*

## Kilder
* 

## Referanser


## Litteratur
* Baumgartner, Barockmusik, 1981, s. 272, ISBN  3 7023 4002 5
* Die Musik in Geschichte und Gegenwart, 1. opplag, bind. 8, s. 706 ff
Stikk (kortspill)

Mange kortspill går ut på at hver av spillerne først får utdelt et bestemt antall kort og deretter legger spillerne, etter tur, ett eller flere av sine kort ut på spillbordet (dette kalles: «*å spille ut et kort*») inntil én av spillerne eller et «*lag*» av spillerne, ifølge det enkelte spills regler, får eller må «*ta inn*» alle kortene som i øyeblikket ligger ute på bordet. Den samlingen av kort som tas inn i samme øyeblikk på denne måten, kalles **et stikk**.

Én *spillomgang* går i flere *runder* (vanligvis med ett stikk per runde) og varer inntil det ikke er flere stikk å ta inn. Deretter må eventuelt kortene *stokkes* og deles ut på nytt før man kan begynne på en ny omgang.

Målet for å vinne i kortspillene der man tar inn stikk, er vanligvis å skulle ta inn enten flest mulig, færrest mulig eller et bestemt antall stikk. Men målet kan også være å få inn eller unngå å få inn bestemte kort.
Melchior Schjelderup Olsson Fuhr

**Melchior Schjelderup Olsson Fuhr** (født 1790, død 1869) var en norsk politiker.

Fuhr ble valgt inn på  Stortinget i 1836 og 1842 som representant for Nordre Bergenhus Amt. Han var opprinnelig gårdbruker. Han var også vararepresentant i 1839.

Melchior Schjelderup Olsson Fuhr kom fra Luster i Sogn og ble den første borgermester i Luster i 1837.

## Referanser


## Eksterne lenker
*
Fjernsynskjøkkenet

***Fjernsynskjøkkenet*** er et norsk matprogram med Ingrid Espelid Hovig som gikk på NRK fra 1964 til 1996, med siste episode i 1998. Det ble produsert over 300 episoder av programmet. Det var en videreføring av hennes TV-programmer i NRK om mat og husstell i tiden fra 1956, i fjernsynets prøveperiode, frem til 1964. Kjenningsmelodien ble etter hvert «A walk in the black forest», komponert av Horst Jankowski, fremført av Herb Alpert. Lenge var Kaare Norum hennes medhjelper.

I 1993 ble programmet flyttet til en del av «Refleks»-serien, Espelid Hovig pensjonerte seg fra NRK i 1994 og mottok St. Olavs Orden for arbeidet med programmet. Hun fortsatte også programledelsen som frilanser. I året 1995 var navnet atter *Fjernsynskjøkkenet* og oppnådde ifølge MMI, seertall på 875 000. Programmet var i alle årene det gikk den mest sette programposten. En siste episode om amerikansk julemat ble sendt i 1998. 

## Kjente gjester eller kokker og spisesteder som hun gjestet
* Gro Harlem Brundtland, 1996
* Bent Stiansen, 1993 og 1994
* Julia Child, 1991
* Wenche Andersen, 1986
* Arne Brimi, 1985
* Eyvind Hellstrøm, 1984
* Birgitte Grimstad, 1972

## Referanser


## Eksterne lenker
*
Det blodige bryllupet

* Bryllupet i Silat al-Dhahr (2005) i Amman
* Bryllupet i Kaliningrad (1995) i Russland
* Bryllupet på Dale (1823) i Nord-Aurdal
* Bryllup på Hovet (1724) i Hol
* Fanitullen sies å være etter bryllupet på Hovet
Bryllupet på Dale

**Bryllupet på Dale** er et bryllup som stod 6. desember 1823 på gården Dale i Nord-Aurdal. Under bryllupsfeiringen ble det strid mellom broren til brudgommen og tilreisende karer som mente han hadde fått kjøpt en gård som de skulle hatt. Broren trakk kniv under slåsskampen og to av de tilreisende karene ble drept.

Forfatteren Johan Sebastian Welhaven skrev senere diktet «Åsgårdsreien» om hendelsen.
Jamaica metrostasjon

**Jamaica** er en metrostasjon på Linje 4 og Linje 9 til Mexico bys metro. Den ligger i det administrative distriktet Venustiano Carranza, øst i byen.

Stasjonen er oppkalt etter markedet Mercado Jamaica, som ligger like ved. Stasjonssymbolet er en maiskolbe, og henviser til markedet.
Calzada Ignacio Zaragoza

**Calzada Ignacio Zaragoza** er en aveny i Mexico by. Den er den viktigste veien inn og ut av byen i øst. Veien starter ved bussterminalen TAPO i Venustiano Carranza og går sørøstover gjennom Iztapalapa. På grensa mellom Det føderale distriktet og La Paz kommune i delstaten México deler den seg i to motorveier; en som går til Puebla og en til Texcoco.

Veien er oppkalt etter generalen Ignacio Zaragoza.
Liste over Liberias presidenter

Dette er en **liste over Liberias presidenter**. Etter grunnloven av 1847 ble presidenten valgt for en periode på to år. 7. mai 1907 ble perioden økt til fire år. Noen grense for antall perioder en president kan sitte var opprinnelig ikke nedfelt i lov. Gjennom grunnlovsendringene i 1986, ble presidentperioden økt til seks år, men det ble samtidig innført en grense på to maks to perioder per presidentskap.

## Liste over Liberias presidenter

## Noter





## Eksterne lenker
*
Chen Tao (dikter)

**Chen Tao** (kinesisk: 陳陶, pinyin: *Chén Táo*, Wade-Giles: *Ch'en T'ao*, født 824, død 882) var en dikter under Tangdynastiet. Ett av hans dikt, kjent som *Lung-hsi Song* og på engelsk som «Turkestan», ble medtatt i den populære 1700-talls-antologien *[[Tre hundre Tang-dikt]]*, og andre av hans dikt er med i antologien *[[Quan Tangshi]]*). 

Det vites om Chen Tao at han var lærd innen buddhisme og taoisme, og studerte astronomi og alkymi, og at han lenge levde tilbaketrukket i Nanchang i provinsen Jiangxi.

## Referanser


## Litteratur
*A.R. Davis, (red.), Robert Kotewall og Norman L. Smith: *The Penguin Book of Chinese Verse*. Baltimore: Penguin Books, 1970.
*John C.H. Wu: *The Four Seasons of Tang Poetry*. Rutland, Vermont: Charles E.Tuttle Co., 1972. ISBN 978-0804801973
Chen Tao

**Chen Tao** er navnet til flere personer: 

* Chen Tao (dikter), Tang-dikter.
* Chen Tao (fotballspiller), kinesisk fotballspiller.
Kupong

I markedsføring er en **kupong** et form for verdipapir som kan byttes mot rabatt ved kjøp av et produkt eller gode ved kjøp. Vanligvis blir kuponger utstedt av produsenter av forbruksvarer eller forhandlere, som skal brukes i butikker som en del av kampanjer. Disse er ofte vidt distribuert via post, magasiner, aviser, internett, direkte fra forhandler, og mobile enheter som mobiltelefoner. Siden prisbevisste forbrukere med større sannsynlighet vil bruke tiden til å finne rabatter, fungerer kuponger som en form for prisdiskriminering, slik at forhandlere kan tilby en lavere pris bare til de forbrukere som ellers ville gå andre steder. I tillegg kan kuponger også være målrettet selektivt til regionale markeder der priskonkurransen er stor.

## Historikk
På begynnelsen av 1900-tallet begynte rabattkuponger for første gang å bli utbredt i USA. Firmaet C. W. Post begynte å gi ut kupongene for 1 cent frokostblandinger og etterhvert andre produkter. Dette er ikke første gang kuponger ble delt ut, men dette var første gang det ble gjort i stor skala.

I dag er det over 2&nbsp;800 selskaper som deler ut rabattkoder i USA. I 2010 genererte kuponger inntekter på forbruksvarer tilsvarende 21 milliarder norske kroner (3,5 milliarder dollar) kun i USA. Bruken av kupongkoder har også eksplodert i Europa med veksten av e-handel hvor land som Tyskland, England og Frankrike dominerer.

## Rabattkoder
Når det gjelder rabattkuponger på nettet, kalles dette for rabattkoder ettersom de ofte er koder som fylles inn i nettbutikker. Disse kan gi kunder rabatter, gratis frakt eller gaver med på kjøpet. Med rabattkoder får man lavere priser på produktet eller tjenesten man ønsker å kjøpe. Det er flere aktører på det norske markedet som tilbyr kostnadsfrie kupongkoder for netthandel, hvor blant annet Costa del sol Avisen, Kickback og Svosj er ledende.

## I Norge
I 2009 åpnet norske myndigheter for at forhandlere kan gi ut rabattkuponger og rabattkoder uten at man først hadde kjøpt et produkt. Rabattkupongene gir rabatter i form av prosent, fri frakt, utbetaling første gang du handler eller gratis produkter. Bransjen har opplevd sterk vekst de seneste årene, mye grunnet den økte interessen i Black Friday og julehandelen. Veksten i netthandel endte på 49 milliarder kroner i 2022 mot 2021 og forventes å øke ytterligere i 2023. 

## Referanser



## Eksterne lenker
* Barne-, likestillings- og inkluderingsdepartementet Om lov om kontroll med markedsføring og avtalevilkår mv. (markedsføringsloven)
Aleksandr Kerzjakov

**Aleksandr Anatoljevitsj Kerzjakov** (russisk: Александр Анато«»льевич Кержаков; født 27. november 1982 i Kingisepp, Russland) er en russisk fotballtrener og tidligere fotballspiller som er hovedtrener for FK Nizjnij Novgorod.

## Klubbkarriere
### Zenit
Aleksandr Krezhakov var ferdig utdannet fra Smena fotballskole i 1999. Han tilbrakte året 2000 i amatørklubben FC Svetogorets Svetogorsk der han vant den Nordveste regionale ligaen, og scoret 18 mål.

I 2001 gikk Kerzjakov til Zenit St. Petersburg, og hans debut for klubben kom i mars. Kerzjakov var i begynnelsen andrevalget til spissplassen bak Hennadiy Popovych. I 2002 ble Kerzjakov fast i lagoppstillingen til Zenit, og skapte en superduo på topp sammen med Andrej Arsjavin, noe som førte til at begge ble tatt ut til s landslag.
Kerzjakov ble toppscorer i Russisk Premier League sesongen 2004.

Sommeren 2006 ble Dick Advocaat ansatt som trener i Zenit, og han begynte å sette Kerzjakov på benken. Det førte til at han ville forlate Zenit.

### Sevilla
Den 28. desember 2006 skrev Kerzjakov under en femårskontrakt med Sevilla. Der var han tredjevalg på laget bak Luís Fabiano og Frédéric Kanouté.
Hans første kamp for klubben kom den 14. januar 2007. Hans første mål kom den 28. januar 2007 i en 4-2 seier mot Levante UD

### Dinamo Moskva
I februar 2008 ble det kjent at Kerzjakov hadde signert en treårskontrakt med Dinamo Moskva. Kerzjakov ble raskt førstevalg på spissplassen, og var svært delaktig i Dinamo's tredjeplass i den russiske serien 2008.

### Returen til Zenit
Den 16. september 2009 ble det kjent at Kerzjakov hadde signert for Zenit St. Petersburg. Overgangen ble fullført i januar 2010, og hans første mål for klubben etter returen kom den 28. april 2010 mot CSKA Moskva.

## Landslagskarriere
Aleksandr Kerzjakov begynte å spille for s U21-landslag i 2001. 
Han fikk sin A-landslagsdebut for  den 27. mars 2002 i en vennskapskamp mot .

Kerzjakov ble tatt ut i s landslagstropp til Fotball-VM 2002. Han fikk én kamp i turneringen, da han ble byttet inn for Valerij Karpin i en gruppespillkamp mot 

Kerzjakovs første mål for  kom den 21. august 2002 mot , i en kamp som endte 1-1.

Han ble tatt ut til s tropp til EM i 2012.

## Karriere som spiller (alle turneringer)

## Landslagsmål

## Referanser


## Eksterne lenker
* 
*
Jing Xian

**Jing Xian** (slektsnavn *Ulanara*; 1679&ndash;1731) var en kinesisk keiserinne, gift med Yongzheng-keiseren. Hun var Kinas (ikke-regjerende) keiserinne 1723-31. 

Jing Xian var født som datter av Fiyanggu fra mongolklanen Det gule banner Ulanara. Da  Yongzheng-keiseren besteg tronen i 1723, ble hun utsett til keiserinne. Hun var Yongzheng-keiserens første og eneste keiserinne; en annen av ektemakens fruer, Niuhuru, Xiao Sheng Xian, fikk også tittelen keiserinne, men det var først som enke. 

Jiang Xian var den andre av i alt seks keiserinner i Kina på 1700-tallet. Hun ble etterfulgt av Xiao Xian i 1738.

## Referanser
Skutelen

**Skutelen** er et utsiktspunkt i Sør-Fron kommune og en gammel vardeplass. 

Skutelen ligger på østsiden av Harpefoss og den er merket med turstignett. Det går flere stier fra utgangspunktet i Kilevegen opp til toppen. Det finnes parkeringsplass på Åsen, dette er også den kortete stien opp til Skutelen. Det har vært arrangert avgrensede motbakkeløp opp Skutelen.

## Eksterne lenker
* Turmål Sør-Fron kommune
Flatmoen

**Flatmoen** er en idrettsplass sentralt plassert i Sør-Fron kommune i Gudbrandsdalen i Innlandet. Flatmoen består av tre fotballbaner, skøytebane, friidrettsanlegg og rulleskøytebane.

Idrettsplassen nyttes til ulike aktiviter, både av Sør-Fron Idrettslag og arrangementer som 17. mai-feiring. Tine-stafetten arrangeres årlig her for skolene i kommunen. Flatmoen fungerer også som valglokale under kommune- og stortingsvalg. 

## Noter



## Referanser




## Eksterne lenker
* Gd.no om fotballskole på Flatmoen juni 2008
* Gd.no om TineStafetten på Flatmoen mai 2010
* 
* 
*
Langhaug

**Langhaug** er en betegnelse på en avlang eller oval gravhaug. Til forskjell fra rundhauger så mangler ofte langhauger fotkjede. Langhauger rommer ofte kvinnegraver.

## Referanser
Ottaskifer

**Ottaskifer** er en type skifer som utvinnes i Sel kommune i Gudbrandsdalen av typen glimmerskifer. Det karakteristiske med denne skiferen er at den er av mørk fylittskifer.

Selskapet *Otta Skifer* produserte skiferproduket fra 1875 til det gikk konkurs i 2026. 

## Fakta
Fargemessig varierer skiferen fra rustrød til svart og den kan også ha en nyansert grå sølvfarge. Skiferen er blitt formet gjennom 400-800 millioner år av masser med et relativt høyt leireinnhold. Skiferen tilhører sedimentære og metamorfe bergarter. Særlig karakteristisk for ottaskiferen er at den har knipper/rosetter av sorte amfibolkrystaller og små krystaller av granat. De ulike nyansene i overflaten til skiferen dannes av glimmer og hornblende.

## Sortiment
* Otta-Pillarguri Mørk: en mørk noe glinsende skifer, med grov overflate.
* Otta-Pillarguri Rust: en brunrød skifer, med en litt grov, halvfin overflate.
* Otta-skifer: en mørk litt glinsende skifer, med fin overflate.
* Otta-skifer: rust – en blek okerfarget skifer.
* Det finnes også mulig å få tak i andre typer skifter av ottaskiferen.

## Rust
I de øverste lagene av Otta-skiferen er det blitt dannet rust. Dette skyldes at små mengder av magnekitt og svovel, som har blitt kapslet inn i glimmer, dette har så blitt utsatt for millioner av år med is, vann og bevegelser. Når skifteren er bearbeidet vil den normalt ikke ruste videre.

## Referanser
Fotkjede (gravhaug)

**Fotkjede** på gravhauger er en rekke av jevnstore steiner som markerer kanten til haugen. Vanligvis er steinene nokså storvolne. Som oftest er de brukt på rundhauger. Ofte indikerer fotkjeder graver fra eldre jernalder.

## Referanser
Rundhaug (gravhaug)

**Rundhaug** er en betegnelse på en sirkelrund gravhaug. Til forskjell fra langhauger så kan rundhauger noen ganger ha fotkjede. Båtgraver finnes gjerne i rundhauger.

## Referanser
Johanne Pedersen

**Johanne Samueline Pedersen** (1887–1961) var en norsk jordmor og Arbeiderpartiet-politiker fra Brandval. Hun var stortingsrepresentant fra Hedmark 1945–1953, og formann i Den norske Jordmorforening 1947-1951.

## Liv og virke
Pedersen ble født i Innvik i Sogn og Fjordane, som datter av gårdbrukerne Garbrand og Dorthea Teigen. Etter å ha tilbrakt årene 1905–1907 i USA, flyttet hun til Oslo og utdannet seg ved Jordmorskolen. Etter endt utdannelse i 1911 arbeidet hun først som distriktsjordmor i Brandval i Hedmark frem til 1915, før hun dro til Minneapolis og arbeidet ett år som jordmor og pleierske der. Tilbake i Norge arbeidet hun to år som jordmor i Løten, Varteig og Riskekverven  før hun fra 1918 til 1956 var distriktsjordmor i Brandval.

Etterhvert engasjerte hun seg politisk. I 1930 ble hun formann for Lundeseter arbeiderlag, i 1932 for Skolestyret og fattigstyret i Brandval og fra 1934 til 1951 satt hun i Brandval kommunestyre. Ved Stortingsvalget 1936 ble hun tredje vararepresentant for Hedmark, og ved stortingsvalget 1945 ble hun valgt inn. På Stortinget satt hun først fire år i Helsekomiteen, og deretter fire år i Administrasjonskomiteen. Helseproblemer gjorde at hun trakk seg etter to perioder.

Hun ble i 1959 tildelt Kongens fortjenstmedalje.

## Referanser


## Eksterne lenker
*
Komsbreen (Dronning Maud Land)

**Komsbreen** er en isbre som ligger sentralt i fjellmassivet Sør-Rondane i Dronning Maud Land. Den er om lag åtte kilometer lang og strømmer nordover mellom Mefjell og Komsa.

Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

## Kilder
*
*
Tollboden (Moss)

**Tollboden** i Moss er en murbygning ved kanalen mot Jeløya fra 1859 som i mange år var byens tollbod. Den tyske arkitekten Heinrich Ernst Schirmer og hans landsmann og kompanjong Wilhelm von Hanno var ansvarlig for utformingen av bygningen.

I dag (2026) huser bygningen en filial av restaurantkjeden Peppes Pizza. Ved Tollboden holdes det også konserter og andre publikumsarrangementer.

## Referanser


## Eksterne lenker
* 
* Om Tollboden i Moss, fra nettstedet artemisia.no
*